Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: pénzügyi lebonyolítása a 217/1998. (XII. 30.) Korm. rendelet 70—77. §-ai (a továbbiakban: Korm. rendelet), valamint e rendelet 33. §-a előírásai alapján részleteiben az
Paragraph Index: 819

13. A Devizaműveletek Osztálya a devizaátutalási megbízás 3 eredeti és 1 másolati példányát teljesítésre benyújtja az MNB-hez. Az MNB a megfelelő devizaátutalási megbízásokat teljesíti és a teljesítésről terhelési értesítőt küld a Devizaműveletek Osztálya részére. A számla külföldi jogosult részére, devizában történő kifizetése esetén a jogosult számláján megtörténik az utalt összeg jóváírása. Forintban, belföldi jogosult részére történő kifizetés esetén a Feladatfinanszírozási Előirányzat-felhasználási keret (a továbbiakban: FEFK) számlán megtörténik az utalt összeg jóváírása, a jóváírásról kapott értesítés alapján a Programfinanszírozási Főosztály indítja a fizetendő teljes összeg (PHARE forrás és egyéb forrás) utalását a jogosult számlája javára. Amennyiben a számla kiegyenlítése devizában történik a Devizaműveletek Osztálya az MNB terhelési értesítője alapján a teljesítés napján érvényes deviza középárfolyamon kiszámított forint összeget feltünteti a kiegészítő szelvényen és feladást készít a Programfinanszírozási Főosztály részére annak érdekében, hogy a Kincstár feladatfinanszírozási analitikus és forint számlavezető rendszerében megjelenjen a költségvetési bevételek és kiadások teljesülése. A Devizaműveletek Osztálya feladást készít továbbá az MNB által a devizaszámla terhére felszámított jutalékokról és költségekről is.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes